paragraph_text: Drugi je napad preplavljivanjem (eng. flooding attack). Napadač sustavu šalje veliki broj legalnih poruka samom sustavu. Velika količina kompromitira komunikacijski kanal ili zauzme ključne resurse sustava (memorija, procesorski ciklusi, mrežni protok, itd.), preoptereti ga i onemogućuje mu normalan rad. Preduvjet za to je da napadačev uređaj mora biti sposoban izroditi broj poruka znatno veći od broja poruka koje napadnuto računalo (obično poslužitelj) može obraditi u ograničenom vremenu. Budući da komercijalni poslužitelji jesu dizajnirani da mogu primiti veliki dolazni promet i odlazni promet, vrlo teško samo jedan napadač iz jednog smjera može preopteretiti uređaj. Zbog toga napadači za tu svrhu pod svoj nadzor uzmu više računala s kojih napadaju ciljano računalo. Druga računala preuzimaju kontrolu probijanjem kroz sustav i krađom administratorskih ovlasti, najčešće pomoću rootkit oruđa. Sa svih otetih računala koje sad kontroliraju (eng. botnet) poduzmu zbirni napad na sustav s više strana te ga „izgladnjuju“ od njegovih resursa. I najbolje konstruirane mreže i poslužitelje teže se nose s time. To se naziva raspodijeljeni (distribuirani) napad uskraćivanjem sigurnosti (eng. DDoS, distributed Denial of Service attack). DDoS napadi su učinkovitiji pa je većina DoS napada ove vrste.CIS.hr Napadi uskraćivanjem resursa, CCERT-PUBDOC-2006-07-162, revizija v1.1, str. 13.-14. (pristupljeno 1. veljače 2019.) Ovaj dokument predstavlja vlasništvo CARNet-a (CARNet CERT-a). Namijenjen je za javnu objavu, njime se može svatko koristiti, na njega se pozivati, ali samo u originalnom obliku, bez ikakvih izmjena, uz obavezno navođenje izvora podataka Druga vrsta raspodijeljenih napada uskraćivanjem resursa je DRDoS napad.